text: Lors prist Clarmondine à plorer,
   Qu'ele ne sot le meilleur faire
   Ou de li nommer, ou de taire.
   Meniadus l'a regardée.
   Moult la vit souple et esplorée.
   "Bele, fait il, entendez çà ;
   Dites moi de cel home là
   Se vous le tenez à baron."
   — "Par mon chief, biau Sire, je non ;
   Jà nel sera n'ainc ne le fu."
   Quant Crompars a ce entendu,
   Si durement fu esbahis
   Et desconfortés et marris,
   K'à paines vous porroit nus dire
   Le grant corrous qu'il ot, ne l'ire.
  